ส่อง 7 หุ้นเปิดเมือง รับนักท่องเที่ยวฟื้น จับตาปีนี้ทะลุ 22 ล้านคน
โบรกมองบวก 7 หุ้นเปิดเมือง ERW, AOT, AAV, BAFS, CENTEL, MINT และ SHR หลังตัวเลขตัวเลขนักท่องเที่ยวปี 65 สูงกว่าคาด จับตาปีนี้แตะ 22 ล้านคน
โบรกมองบวก 7 หุ้นเปิดเมือง ERW, AOT, AAV, BAFS, CENTEL, MINT และ SHR หลังตัวเลขตัวเลขนักท่องเที่ยวปี 65 สูงกว่าคาด จับตาปีนี้แตะ 22 ล้านคน
5 ม.ค. 2566

นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า จากสถิตินักท่องเที่ยวต่างชาติเดินทางเข้าประเทศไทยตลอดปี 2565 ตั้งแต่วันที่ 1 ม.ค.-31 ธ.ค. 2565 พบว่ามีจำนวน 11,818,727 คน สูงกว่าเป้าหมายของ ททท.ที่ตั้งไว้ 10 ล้านคน เฉพาะเดือน ธ.ค. ซึ่งเป็นช่วงไฮซีซั่นและมีเทศกาลคริสต์มาสกับปีใหม่ มีจำนวนเดินทางเข้าไทยตั้งแต่ระดับ 65,000-93,000 คนต่อวัน
โดย บริษัท หลักทรัพย์ ดาโอ (ประเทศไทย) จำกัด (มหาชน) ระบุในบทวิเคราะห์ว่า มองเป็นบวกต่อกลุ่มท่องเที่ยว จากจำนวนนักท่องเที่ยวในปี 2565 ที่ 11.8 ล้านคน (ตัวเลขนักท่องเที่ยวจาก ททท. จะมากกว่าตัวเลขของกระทรวงท่องเที่ยวฯ ราว 200,000-300,000 คน) ซึ่งถือว่าฟื้นตัวมากกว่าที่ทางฝ่ายวิจัยคาดที่ 10 ล้านคน ขณะที่คาดว่าจำนวนนักท่องเที่ยวในปี 2566 จะอยู่ที่ 22 ล้านคน ซึ่งจะมี Upside เพิ่มจากตัวเลขนักท่องเที่ยวจีนในปี 2566 ที่จะเพิ่มขึ้นเป็น 5 ล้านคน จากเดิมที่คาดไว้ที่ 2 ล้านคน และจะเป็น Upside ต่อประมาณการกำไรของกลุ่มท่องเที่ยว
ทั้งนี้แต่ขอรอดูตัวเลขนักท่องเที่ยวจีนที่จะเข้ามาหลังจากเปิดประเทศวันที่ 8 ม.ค. ก่อน ซึ่งหุ้นที่จะได้รับประโยชน์จากมาก-น้อยเรียงตามสัดส่วนรายได้ในประเทศไทยจากมาก-น้อย คือ ERW (88%), CENTEL (80%), MINT (15%) และ SHR (5%) และยังให้น้ำหนักการลงทุนเป็น “เท่ากับตลาด” ชอบ ERW, AOT, AAV, BAFS
โดย ERW แนะนำ “ซื้อ” ราคาเป้าหมาย 5.20 บาท เนื่องจากเป็น Pure hotel ซึ่งทางฝ่ายวิจัยคาดว่าไตรมาส 4/65-ไตรมาส 1/66 จะเห็น Momentum ของการฟื้นตัวได้ดีจากการเข้าสู่ช่วง High season ของไทย ซึ่ง ERW จะได้รับผลประโยชน์สูงที่สุดเพราะมีสัดส่วนโรงแรมในประเทศไทยสูงที่สุดในกลุ่มที่ 88% และมีสัดส่วนนักท่องเที่ยวจีนสูงที่สุดในกลุ่มราว 15% ส่วน CENTEL ได้ประโยชน์เช่นกัน จาก High season ของไทยและมัลดีฟส์ในไตรมาส 4/65-ไตรมาส 1/66 ทั้งนี้ทางฝ่ายวิจัยเริ่มชอบ ERW มากกว่า CENTEL เพราะราคาหุ้นของ CENTEL ปรับตัวเพิ่มขึ้นมามากแล้ว โดยราคาหุ้นย้อนหลัง 1 ปี CENTEL ขึ้นมาถึง 65% ส่วน ERW เพิ่มขึ้นที่ 50% และหากเทียบราคาหุ้นย้อนหลัง 1 เดือน CENTEL ขึ้นมาที่ 5% ส่วน ERW ทรงตัว ทำให้คาดว่าระยะสั้นราคาหุ้นของ ERW จะ Outperform กว่า CENTEL ได้
สำหรับ AOT แนะนำ “ซื้อ” ราคาเป้าหมาย 82.00 บาท เนื่องจากจะได้ประโยชน์โดยตรงจากจำนวนผู้โดยสารที่ฟื้นตัว
ส่วน AAV แนะนำ “ซื้อ” ราคาเป้าหมาย 3.70 บาท จากจำนวนผู้โดยสารที่จะฟื้นตัวได้ดี
นอกเหนือจากกลุ่ม Tourism มองว่าปัจจัยดังกล่าวจะเป็นบวกต่อ BAFS แนะนำ “ซื้อ” ราคาเป้าหมาย 35 บาท เพราะได้อานิสงส์จากจำนวนเที่ยวบินและปริมาณเติมน้ำมันอากาศยานที่เพิ่มขึ้น